राजस्थान का पहला महिला विशेष थाना जयपुर में, थानेदार समेत सभी महिलाएं
थाने में थानाधिकारी सहित 22 महिला पुलिसकर्मी नियुक्त की गई हैं।
{देश में इस तरह का यह तीसरा थाना होगा
शिवप्रकाश शर्मा | जयपुर
प्रदेशका पहला और देश का तीसरा महिला विशेष थाना जयपुर में खुलेगा। जयपुर कमिश्नरेट पुलिस ने महिला सुरक्षा की दिशा में यह बड़ा कदम उठाया है। थाने की खास बात यह होगी कि इसमें थानाधिकारी सहित पूरा स्टाफ महिला पुलिसकर्मियों का होगा। थाने में इंस्पेक्टर सहित 22 महिला पुलिसकर्मियों को नियुक्त किया गया है। हालांकि, जरूरत पड़ने पर चार पुरुष पुलिसकर्मी भी दिए जाएंगे। इसके लिए इन्हें थाने की रिजर्व टीम में रखा जाएगा। माना जा रहा है कि 8 मार्च को महिला दिवस पर संभवत: मुख्यमंत्री इस थाने का उद्घाटन कर सकती हैं। केरल और गुड़गांव के बाद देश में यह तीसरा महिला विशेष थाना होगा। जयपुर में विशेष महिला थाने की पहली महिला सीआई बीना सिंह हाेंगी। जयपुर पुलिस कमिश्नर संजय अग्रवाल ने बताया कि यह थाना खुलने के बाद महिलाएं दुष्कर्म, अभद्रता, घरेलू हिंसा से सहित अपनी समस्याएं निर्भीकता से पुलिस के सामने रख सकेंगी। थाने में महिलाएं कभी भी समस्या लेकर जा सकेंगी।
awa_Deva hin_Deva hin_Deva awa_Deva hin_Deva